**Павел Уладзіміравіч Уцю́пін** (нар. 17 снежня 1976, с. Папоўка, Харольскі раён, Прыморскі край, РСФСР, СССР) — беларускі эканаміст і дзяржаўны дзеяч, Надзвычайны і Паўнамоцны Пасол Рэспублікі Беларусь у Рэспубліцы Казахстан (з 2020).

Біяграфія
---------

Нарадзіўся 17 снежня 1976 года ў сям’і Любові і Уладзіміра Уцюпіных, якая паходзіла з Кургана. Бацька быў ваенным, таму сям’я шмат пераязджала па СССР, у выніку асеўшы ў Барысаве.

Вучыўся ў гімназіі ў Барысаве. Скончыў Беларускі дзяржаўны эканамічны ўніверсітэт, эканаміст, магістр эканамічных навук; Акадэмію кіравання пры Прэзідэнце Рэспублікі Беларусь, спецыяліст у галіне міжнародных адносін.

Працаваў намеснікам дырэктара па знешнеэканамічных сувязях малога прадпрыемства «Дубль В», начальнікам аддзела знешнеэканамічных сувязяў вытворча-камерцыйнай фірмы «УТВ», эканамістам планава-эканамічнага аддзела сумеснага прадпрыемства «ФрэБор» у горадзе Барысаве. Пасля заканчэння аспірантуры Беларускага дзяржаўнага эканамічнага ўніверсітэта быў саветнікам, галоўным саветнікам старшыні Магілёўскага аблвыканкама.

З 2006 года займаў пасаду намесніка генеральнага дырэктара па эканоміцы і фінансам адкрытага акцыянернага таварыства «Белшына».

У 2008 годзе Уцюпін быў абраны членам Савета Рэспублікі ад Магілёўскай вобласці. 

У парадку пераводу пастановай Савета Міністраў Рэспублікі Беларусь ад 8 лістапада 2011 г. № 1494 прызначаны намеснікам Міністра прамысловасці Рэспублікі Беларусь.

Са студзеня 2017 года — намеснік Міністра эканомікі Рэспублікі Беларусь. 18 жніўня 2018 года прызначаны Міністрам прамысловасці Беларусі, заставаўся на пасадзе да чэрвеня 2020 года.

20 ліпеня 2020 быў прызначаны Надзвычайным і Паўнамоцным Паслом Рэспублікі Беларусь у Рэспубліцы Казахстан.

Сям’я
-----

Маці Любоў Уцюпіна працавала настаўніцай малодшых класаў. Малодшая сястра — Крысціна, працуе юрысконсультам.

У БДЭУ пазнёміўся з будучай жонкай Александрынай, якая паходзіла з Новалукомля. У 2005 годзе пара ажанілася. Маюць дваіх дзяцей, старэйшай дачцэ Сафіі — 12 гадоў. Сыну Андрэю — 10 (2018).

Зноскі
------

1. 1 2 3 4 5  Хто замяніў скандальна знятага Ваўка: пяць фактаў пра новага міністра прамысловасці Паўла Уцюпіна
2. ↑  Румас стаў прэм’ер-міністрам, абнавіліся чатыры віцэ-прэм’еры
3. ↑  Архіўная копія (руск.)(недаступная спасылка).  Национальный правовой Интернет-портал Республики Беларусь (20 ліпеня 2020). Архівавана з першакрыніцы 22 ліпеня 2020. Праверана 22 ліпеня 2020.

Спасылкі
--------

|  |  |
| --- | --- |
| q: | Павел Уладзіміравіч Уцюпін у Вікіцытатніку |

* Павел Уладзіміравіч Уцюпін

| ⛭Міністры прамысловасці Рэспублікі Беларусь |
| --- |
| Міністры | 
* Уладзімір Куранкоў (1994—1996)
* Анатоль Харлап (1996—2003)
* Анатоль Русецкі (2003—2009)
* Аляксандр Радзевіч (2009—2011)
* Дзмітрый Кацярыніч (2011—2014)
* Віталь Воўк (2014—2018)
* Павел Уцюпін (2018—2020)
* Пётр Пархомчык (2020—2022)
* Аляксандр Рагожнік (з 2022)

 |

| ⛭Надзвычайныя i Паўнамоцныя Паслы Рэспублiкi Беларусь у Рэспубліцы Казахстан |
| --- |
| Пачатак дыпадносінаўАдкрыццё пасольства | 16 верасня 1992  1997 |
| Паслы | Ларыса Пакуш (1997—2006) • Васіль Гапееў (2006—2010) • Валерый Брылёў (2010—2013) • Анатоль Нічкасаў (2013—2020) • Павел Уцюпін (з 2020) |